
Tată vin colindători/Printr-înşii şi Dumnezeu/ İmbrücati într-un vestmánt/Lung din 
cer până-n pámánt/Scris e-n spate, scris e-n piept/Scris e-n şale, scris în poale/ 
De-amandouă părțile scris câmpul cu florile/lar prejurul poalelor scrisă-i area 
tulbure/Pe-ai săi umeri scrişi sunt doi luceferi/Pe umărul de-a dreapta scrise-s 


Soarele şi Luna/Pe umărul de-a stânga închipuită-i lumea”. Colind popular 


INTRODUCERE 


Ghidul pas cu pas realizat de Meşteşugari Români doreşte să încurajeze 
persoanele pasionate de croitorie şi broderie în realizarea acasă a unei 
cămăşi în stil tradiţional. 


Croiul cămăşii prezentate de noi este inspirat din ia tradiţională 
bucovineană iar modelele de broderie sugerate reprezintă motive 
populare autentice culese de pe ii foarte vechi din diverse zone ale ţării, 
transpuse în format digital. Prin librăria de motive broderie digitală 
asociată acestui ghid încercăm să scoatem la lumină caracteristicile 
specifice broderiei tradiţionale româneşti. 


Devine limpede faptul ca relationarea nemijlocită cu natura a artistului 
popular anonim din trecut a dus la naşterea, prin îmbinarea în broderie 
unor simple puncte sau linii, a unui adevărat tezaur artistic popular. 
În cadrul motivelor grafice specifice se remarcă de asemenea puncte 
de cusătură comune între toate zonele istorice iar imbinarea culorilor 
şi cusăturilor creează un tot armonios atât în ceea ce priveşte culoarea 
cât şi tehnica. 

Broderia sau “arta acului “ 


A cest tip de procupare a apărut pe meleagurile noastre încă din epoca 

ronzului, după cum atestă vestigiile descoperite în localitatea 
Seaca de Câmp de langă Craiova: pe figurine de lut din epoca bronzului 
apar broderii pe mâneci, pe umăr, în dreptul cotului şi la încheietura 
mânecii. 


Broderiile româneşti tradiţionale par a păstra același amplasament 
precum cele ale cămăşilor purtate în vechime de locuitorii spaţiului 
carpato-danubiano-pontic. Ia dacică, reprezentată pe Columna lui 
Traian de la Roma, stă la baza iilor încreţite la gât şi strânse cu o sfoară 
numită brezărău. 


Din vechime până în ziua de astăzi, broderia, dupa cum şi portul 
tradiţional în ansamblul lui, au influenţat dar au fost şi subiectul 
influentelor popoarelor vecine. Câteva exemple ar fi: influenţa 
turcească în Banat (broderiile încărcate, cu specific oriental), maghiară 
în centrul şi vestul ţării (brodarea sumanelor şi cojoacelor), săseşti în 
special în Banat (broderia pe muchie). 


Cu toate acestea, se remarca o unitate de necontestat pe toată suprafaţa 


ţării atât în ceea ce priveşte forma costumatiei, cámásii tradiţionale, 
cât mai ales a motivelor grafice specifice. 

ortul popular románesc este creat precum o poveste ce a cápátat 

formá de-a lungul anilor, prin rábdare, iscusintá si pricepere. 
Acesta are în compoziţia sa o multitudine de articole vestimentare, 
ce se caracterizează printr-o deosebită strălucire decorativă, realizate 
printr-un număr foarte mare de modele artistice de broderie populară. 
Piesa principală a costumului popular este ia (termen ce provine 
din latinescul tunicae lineae - tunică subţire purtată pe piele), piesă 
confecţionată din pânză albă de bumbac, de in sau de borangic, fiind 
împodobită la gât, piept şi la mâneci, cu motive geometrice, cu elemente 
din natură, cu ajutorul firului de mătase, ce acoperă o varietate de 
culori, cele mai frecvent întâlnite însă fiind roşu, albastru, alb, negru. 


Un alt element decorativ folosit, sunt mărgelele. Ia păstrează vechea 
tradiţie prin decoraţiuni, care subliniază diferenţele de vârstă, statul 
social, caracterul sezonier, ocupaţia, preferinţe, zona de circulaţie, 
starea socială etc. 

upa studierea diferitelor tipuri de artă s-a ajuns la concluzia că 

“Viaţa este originea oricărui lucru” şi că la originea artei a stat un 
obiect real de cele mai multe ori preluat, contemplat din natura. Astfel 
motivele grafice din artă, inclusiv de pe suportul textil cum ar fi portul 
popular pot fi împărţite în cel puţin 3 categorii: 


Filomorfii 
Aceste motive par a fi în minoritate putând fi considerate mai greu de 
executat: arborii, semințele, florile. 


Zoomorfi 

Se constată raritatea motivelor animale deoarece acestea odată 
stilizate, îşi pierd caracterul şi devin un simplu motiv care nu mai poate 
fi recunoscut atât de uşor. Forma animală nu mai poate aspira să intre 
în uzul curent al artei decorative decât numai dacă adoptă anumite 
forme geometrizate care îi permit simetrie şi repetiţie. Dintre acestea 
amintim motive cu diverse denumiri populare: şarpele, coltisorii, 
dintele porcului, creasta cocoşului, broasca. 


Fiziomorfii 

Această categorie este reprezentă de elemente ale naturii sau fenomene 
naturale ca de exemplu: zigzagul (semnifică fulgerul, îl găsim în mai 
toate culturile), soarele (cerc, disc cu o cruce sau stea). 

Motive specifice portului popular romanesc 
reprezentative pentru portul popular 
întâlnite in toate zonele ţării: 


A Gâsca cioantă 


A Gheruta 


A Ghinda 

A Brádutul 

A Coltişorii 


A Cârja popii 


A Floare creatá 

II Despre structuri morfologice 
şi croluri la cămașa tradițională 
românească 


Termenul ie provine din latinescul tunicae lineae (tunică subțire purtată 
pe piele), definind cămaşa femeiască tradițională, ce ne duce cu gândul 
la splendoarea costumului popular românesc, la obiceiurile şi tradiţiile 
satului. Frumuseţea acesteia este rodul a sute de ani de muncă a celor 
care au avut şi continuă să aibă această îndeletnicire. 

Tipuri de ii după structura morfologică: 
Te sau cămașă dreaptă - întâlnită mai ales in zona Bucovinei, unde poartă denumirea 
de “cămeşoi“. Are o structură simplă, gura gâtului obținându-se prin perforarea 
pânzei. În alte regiuni ale țării este purtat mai des de bătrâne. 
Te sau cămașă cu platcá - se caracterizează prin prinderea foilor din față de o platcá, 
mai îngustă sau mai lată, care acoperă partea umărului. Acest tip de cămaşă există în 
câteva variante puţin diferite, în funcţie de regiunea geografică în care a fost realizată: 
cămaşă de Tara Oaşului, cămaşă de Maramureş etc. 
Te sau cămașă incretitá la gât - mai poartă denumirea de cămaşă cu brezărău sau 
cămașă cu altitá. Este modelul cel mai des întâlnit de ie, caracterizat prin tehnica 
specifică de a obține gura gâtului deopotrivă din foile de pânză care formează trupul 
şi mánecile. Se realizează cu ajutorul unei ate, trasă prin creturile foilor de pânză , prin 
simpla strângere a materialului obținându-se gura de la gât a cámásii. Este specifică 
zonei Bucovinei, fiind tipul de cămașă cel mai simplu. Acestui tip de ie i se poate 
adăuga şi guleraş, pentru o mai bună menţinere a formei iei, guler alcătuit dintr-o 
bentitá care acoperă marginile incretite ale gurii gâtului. 

Cămașă cu mâneci largi 

Tipuri de ii după specificul 
ornamenticii: 


Cámasa cu altitá — acest model de ie este cel mai des întâlnit în 
tara noastră. Astfel o putem vedea în: Bucovina, Moldova, Oltenia, 
Muntenia, zona Branului, Covasnei. Se caracterizează prin prezenţa 
constantă a unor câmpuri ornamentale: guler — piept şi mâneca cu 
mai multe zone, denumite: altitá (porţiunea de broderie care acoperă 
umărul), incretul (o fâşie ornamentală în ton deschis, care urmează 
imediat dupa altitá), râurile sau rândurile de pe mânecă (care acoperă 
drept sau oblic în fâşii mâneca) şi bretara. 


Cámasa cu tăblie - eliminarea incretului şi acoperirea mânecii cu 
un ornament bogat, fără pânză în desfăşurare, de la locul de unde 
începe altita pe umăr, până în dreptul dreptul încheieturii mâinii, a 
dus la realizarea unui adevărat tip ornamental de ie, specific regiunii 
Hunedoarei, în zona Pădurenilor, în împrejurimile Aradului. 

Ia cu umăr — întânită în sudul Transilvaniei, zona Sibiului şi 
Făgăraşului. În locul altitei există o fâşie îngustă ornamentală 
care acoperă umărul, denumită umeraş sau umăr. O fâşie similară 
se observă în dreptul cotului, care se cheamă pisti cot. Ca un ultim 
element ornamental, pe mânecă, există bretara. Gulerul iei (denumit 
obzincă), este cusut cu multă fineţe. 


Ia cu ciocănele sau ia de Sălişte — este o degenerare ornamentală 
şi stilistică a iei cu umăr, ornamentatia policromă de pe guler, umăr, 
faşia de pisti cot şi bretara devine monocromă, având culoarea neagră, 
înviorată de urme de roşu, galben, albastru sau fir de aur. Broderia 
de asemenea este înlocuită cu panglici negre cusute cu maşina, pe 
mânecă, piept. 

Cámasa cu lăncez - în sudul şi estul Transilvaniei, iar în secolul al 
XVIII-lea şi prin părţile Făgăraşului. Se caracterizează prin apariţia 
sub gulerul iei a unei fâşii ornamentale, ca un galon. Se întâlneşte în 
Valea Bistriţei, partea nordică a zonei Neamţ şi în Bucovina. Este de 
fapt o cămaşă cu volan, denumit fodore, a cărui încreţitură e acoperită 
cu un lăncez, identic cu cel de sub guler. 


Caümaşa cu chiept sau ciupag — pe întreaga zonă a Incretiturii 
pieptului, putem observa o bogată şi masivă ornamentatie geometrică 
— broderie pe muchie. 

Cámasa încărcată — pieptul şi umerii acestui tip de iei sunt acoperiţi 
în întregime de broderie, cu bumbac, mătase sau chiar mărgele. 


Caümaşa cu platcá — Maramureş şi Bihor ; prezintă un mod aparte 
a motivelor ornamentale , ce urmează linia de unire a foilor trupului 
cu platca. Observăm astfel 2 variante caracteristice, după varietatea 
ornamentatiei: cămaşa de Oaş (predominând culoarea galbenă) şi 
cămaşa de Maramureş (predimând culoarea verde). Pentru ambele, 
ornamentul de pe umăr e din crátele, un fel de fagure. 

Motive grafice extrase de pe cămăşi din 
trei zone diferite ale ţării: 
Bucovina, Ilfov şi Arad 


Pe situl www.mestesugariromani.ro veţi putea găsi resurse despre 
tehnici computerizate de brodare, furnizori de accesorii cât şi motive 
grafice în format gata de brodat. 


Broderia computerizată este o modalitate de redare cu acuratețe 
a motivelor grafice tradiţionale cât şi de asigurare a continuității 
prezenţei acestora în arta tradiţională, în contextul în care broderia 
manuală ca ocupaţie în timpul liber este pe cale de dispariţie. 

A Motiv de pe altitá 

A Motiv de la baza mánecii 

A Motive pe lungimea mánecii 


A Motiv pe umărul cămăşii tradiţionale 

A Motiv pe umăr altitá 

a Motiv grafic la baza gâtului 

a Motiv grafic baza mönecii 


a Motiv grafic pe lungimea mánecii 

